**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1**  **Titlul prezentului act normativ**  **ORDONANȚĂ DE URGENȚĂ**  **pentru modificarea și completarea Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate** | | | | | | |
| **Secțiunea a 2 – a**  **Motivul emiterii actului normativ**  **2.1.**Sursa proiectului de act normativ  Necesitatea unor reglementări prin care să se implementeze un mecanism menit să responsabilizeze asiguraţii beneficiari de concedii și indemnizații de asigurări sociale de sănătate, având ca finalitate gestionarea eficientă a bugetului Fondului naţional unic de asigurări sociale de sănătate (FNUASS). | | | | | | |
| * 1. Descrierea situației actuale   Prin Ordonanța de urgență a Guvernului nr. 158/2005 privind concediile și indemnizațiile de asigurări sociale de sănătate, aprobată cu modificări prin Legea nr. 399/2006, cu modificările și completările ulterioare, a fost reglementat cadrul legal necesar aplicării unor măsuri cu caracter social care aveau în vedere asigurarea dreptului persoanelor asigurate la concedii și indemnizații de asigurări sociale de sănătate în cadrul sistemului, dreptul la concediile și indemnizațiile prevăzute de actul normativ în cauză fiind condiționat de plata contribuției destinată suportării acestor indemnizații.  În cazul persoanelor fizice, care nu sunt salariate, prevederile actuale stabilesc că acestea se pot asigura opțional în sistem pentru a beneficia de concedii medicale și de indemnizații de asigurări sociale de sănătate, pe bază de contract de asigurare, prin care își asigură un venit lunar ales care nu poate fi mai mic decât valoarea salariului de bază minim brut pe țară garantat în plată, stabilit potrivit legii, și nici mai mare decât valoarea a de 3 ori a acestuia, cu excepția persoanelor care optează pentru încheierea contractului de asigurare pentru a beneficia de concedii medicale și indemnizații pentru maternitate, pentru care venitul lunar pentru care se optează plata contribuției este un venit ales care nu poate fi mai mic decât valoarea salariului de bază minim brut pe țară garantat în plată, stabilit potrivit legii, și nici mai mare decât valoarea a de 12 ori a acestuia. Pentru această din urmă situație, pentru anul 2023, plafonul maxim de asigurare ar fi de 36.000 lei (3000 lei x12).  În practică, aceste persoane fizice se asigură pentru asigurări sociale de sănătate la un salariu minim brut lunar, beneficiind de facilitățile prevăzute în Codul fiscal în ceea ce privește plata contribuțiilor de asigurări sociale de sănătate, iar pentru concedii și indemnizații de asigurări sociale de sănătate au posibilitatea să se asigure pentru un venit ales, care nu poate fi mai mic decât salariul minim brut pe țară garantat în plată și nici mai mare decât valoarea de 3 ori a acestuia, cu excepția persoanelor care se asigură doar pentru concedii și indemnizații de maternitate, situație în care aceste persoane aleg un venit de până la valoarea a 12 salarii de bază minime brute pe țară garantat în plată.  Pentru această din urmă situație, pentru concedii de maternitate se asigură prin plata unui procent de 1% calculat la o bază de calcul de 12 salarii minime brute lunare, timp de 6 luni (360 lei/lună), pentru care, din bugetul FNUASS se plătește o indemnizație lunară, pentru o perioadă de 126 de zile (4 luni), calculată ca un procent de 85% din media veniturilor astfel declarate.  Astfel, pentru cele 126 de zile (4 luni) de concediu de maternitate persoana primește de la CAS o indemnizație lunară: 36.000 lei x 85% = 30.600 lei x 4 luni = 122.400 lei(din care se reține contribuția pentru asigurări sociale – pensii, după caz, întrucât persoanele pentru care nu există obligația plății unei astfel de contribuții vor beneficia de întreaga sumă).  Facem mențiunea că ponderea majoritară a solicitărilor de încheiere a contractelor de asigurare o constituie componenta pentru sarcină și lăuzie (maternitate), valoare asigurată fiind în majoritatea cazurilor situată la plafon maxim, chiar dacă persoanele se asigură pentru sănătate la nivelul unui salariu minim brut pe țară.  În această situație se mai află și persoane fizice, cu venituri relativ mici din salarii, indemnizație de șomaj, pensie de invaliditate sau urmaș, indemnizație de ajutor social, care solicită plătitorilor încetarea acestor drepturi în scopul asigurării pentru concedii și indemnizații de asigurări sociale de sănătate ca persoane fără venituri, prin încheierea unui contract de asigurare, ceea ce a condus la un impact semnificativ asupra bugetului FNUASS.  În aceste condiții, se impune reglementarea în mod nediscriminatoriu a unor măsuri care să conducă la echilibrarea între veniturile alocate bugetului FNUASS și costurile reale suportate de fond pentru plata indemnizațiilor de asigurări sociale de sănătate, în sensul stabilirii bazei maxime de calcul al indemnizațiilor de maternitate de la 12 salarii minime brute pe țară lunar, la 3 salarii minime brute pe țară lunar, în cazul persoanelor fizice care se asigură opțional pentru concedii și indemnizații de maternitate, nivel existent în prezent pentru toate celelalte tipuri de concedii medicale, respectiv incapacitate temporară de muncă, recuperarea capacității de muncă, îngrijirea copilului bolnav, risc maternal etc.. Reglementarea are în vedere aplicarea unei reglementări unitare și echitabile în ceea ce privește stabilirea și plata indemnizațiilor de maternitate pentru femei, indiferent de statutul acestora, respectiv salariate sau care se asigură opțional.  În acest sens, apreciem ca relevante datele statistice existente pe site-ul Institutului Național de statistică, potrivit cărora în România, în anul 2021, au fost înregistrate un număr de salariați de 5.516.391, din care femei - 2.652.341. Numărul de nou născuți anul 2021 a fost de 196.858.  În acest context, la nivelul Casei Naționale de Asigurări de Sănătate, potrivit datelor statistice, în perioada 2020 - 2022, în ceea ce privește persoanele fizice care au încheiate contracte de asigurare pentru concedii și indemnizații de asigurări sociale de sănătate cu casele de asigurări de sănătate, s-au constatat următoarele:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | AN | Nr. total de contracte de asigurare pentru concedii şi indemnizaţii de asigurări sociale de sănătate incheiate pentru plata indemnizatiilor | Sumele reprezentând indemnizaţii suportate din bugetul FNUASS, pentru nr. total de contracte incheiate  - mii lei | Nr. de contracte încheiate pentru maternitate, din care: | Nr. de contracte încheiate pentru maternitate la valoarea maximă de 12 salarii | Sumele reprezentând indemnizaţii pentru maternitate suportate din bugetul FNUASS, din care:  - mii lei | Sumele reprezentând indemnizaţii pentru maternitate suportate din bugetul FNUASS, la valoarea maximă de 12 salarii  - mii lei | Nr. de contracte încheiate pentru boală | Sumele reprezentând indemnizaţii pentru boala suportate din bugetul FNUASS  - mii lei | | 2020 | 3.344 | 107.186 | 2.056 | 1.228 | 64.815 | 40.590 | 1.288 | 42.372 | | 2021 | 7.304 | 164.847 | 3.780 | 1.640 | 102.513 | 75.676 | 3.524 | 62.334 | | 2022 | 7.372 | 216.416 | 4.192 | 3.223 | 184.552 | 148.959 | 3.180 | 31.864 |   Iminenta insuficiență a fondurilor pentru plata drepturilor de concedii și indemnizații de asigurări sociale de sănătate pentru asigurați constituie o situație extraordinară care reclamă adoptarea de măsuri imediate prin utilizarea procedurii de reglementare prevăzută de art. 115 alin. (4) din Constituţie, republicată. În lipsa adoptării măsurilor imediate se vor produce consecințe negative, prin diminuarea, în continuare, a bugetului FNUASS, aducându-se atingere unui interes public respectiv al sănătății populației. | | | | | | |
| * 1. Schimbări preconizate   Reglementările preconizate în cuprinsul prezentei ordonanțe au ca finalitate asigurarea unui echilibru între tratamentul aplicat persoanelor asigurate salariate și celor care se asigură opțional, precum și protecția asiguraților prin gestionarea eficientă a bugetului Fondului, prin instituirea de măsuri, ce constau, în principal, în eficientizarea activității de acordare, precum și în responsabilizarea asiguraților beneficiari de certificate de concediu medical.  Astfel, se reglementează în mod nediscriminatoriu faptul că toate persoanele fizice, care nu realizează venituri din salarii, se pot asigura opțional în sistem pe bază de contract pentru a beneficia de concedii și indemnizații, numai în limita sumei cuprinsă în declarația fiscală depusă în vederea plății contribuției de asigurări sociale de sănătate potrivit Legii nr. 227/2015 privind Codul fiscal, cu modificările și completările ulterioare și aceasta nu poate depăși valoarea de 3 ori a salariului de bază minim brut pe țară garantat în plată, stabilit potrivit legii.  Se reglementează dispoziții tranzitorii care cuprind reglementări referitoare la:  a) modificarea contractelor de asigurări pentru concedii și indemnizații, încheiate de către persoanele fizice cu casele de asigurări de sănătate, până la data de 1 a lunii următoare celei în care se împlinesc 60 de zile de la data publicării în Monitorul Oficial al României, Partea I a ordonanței, dacă persoanele în cauză doresc prelungirea contractelor în noile condiții, respectiv pentru indemnizații de asigurări sociale care nu pot depăși suma cuprinsă în declarația fiscală depusă în vederea plății contribuției de asigurări sociale de sănătate potrivit Legii nr. 227/2015 privind Codul fiscal, cu modificările și completările ulterioare, sau după caz, limita a 3 salarii minime brute pe țară lunar, în caz contrar contractele încetează;  b) persoanele care se află în concedii medicale la încetarea contractelor, beneficiază de drepturile reprezentând indemnizații de asigurări sociale de sănătate aferente certificatelor de concediu medical eliberate până la încetarea acestor contracte. Aceste drepturi se acorda până la încetarea situației care a determinat necesitatea eliberării certificatelor medicale.  Normele tranzitorii au în vedere reglementarea ambelor situații care vor presupune modificarea contractelor de asigurare pentru concedii și indemnizații de asigurări sociale, atât pentru concordanța dintre venitul înscris în contractul de asigurare și cel din declarația fiscală pentru contribuția de asigurări sociale de sănătate, cât și pentru stabilirea noului nivel maxim de asigurare pentru persoanele care se asigură pentru concedii și indemnizații de maternitate. | | | | | | |
| * 1. Alte informații   În contractele de asigurare încheiate de persoanele fizice cu toate casele de asigurări de sănătate[[1]](#footnote-1) se menționează expres faptul că în condiţiile apariţiei unor noi acte normative în materie, care intră în vigoare pe durata derulării prezentei convenţii, clauzele contrare se vor modifica şi se vor completa în mod corespunzător.  În domeniul asigurărilor sociale de sănătate, indemnizațiile de asigurări sociale au ca scop înlocuirea veniturilor de care persoana este lipsită pe perioada în care se află în concediu medical/maternitate, și nu obținerea unor venituri suplimentare pe care asiguratul nu le-ar fi obținut în situația în care ar fi avut capacitate de muncă.  Norma propusă cuprinde măsuri prin care să se asigure tranziția către noua situație juridică și nu are impact financiar asupra beneficiarilor, întrucât la calculul indemnizației de concediu medical se are în vedere atât venitul asigurat anterior modificării contractului de asigurare, cât și cel stabilit conform noilor reglementări. | | | | | | |
| **Secțiunea a 3-a**  **Impactul socioeconomic al actului normativ** | | | | | | |
| * 1. Descrierea generală a beneficiilor și costurilor estimate ca urmare a intrării în vigoare a actului normativ | | | | | | |
| * 1. Impactul social   Luând în considerare creșterea cheltuielilor care se suportă din bugetul Fondului național unic de asigurări sociale de sănătate, determinate de creșterea numărului beneficiarilor de indemnizații de asigurări sociale de sănătate, prin actul normativ este propusă implementarea unor măsuri menite să îmbunătățească modalitatea de gestionare a fondurilor alocate pentru decontarea indemnizațiilor de asigurări sociale de sănătate de care beneficiază persoanele asigurate pe perioada în care se află în concediu medical. | | | | | | |
| * 1. Impactul asupra drepturilor și libertăților fundamentale ale omului   Prezentul act normativ nu se referă la acest subiect. | | | | | | |
| * 1. Impact macro-economic   Prezentul act normativ nu se referă la acest subiect. | | | | | | |
| * + 1. Impactul asupra economiei și asupra principalilor indicatori macroeconomici   Prezentul act normativ nu se referă la acest subiect. | | | | | | |
| * + 1. Impactul asupra mediului concurențial și domeniului ajutoarelor de stat:   Prezentul act normativ nu se referă la acest subiect. | | | | | | |
| * 1. Impact asupra mediului de afaceri   Prezentul act normativ nu se referă la acest subiect. | | | | | | |
| * 1. Impact asupra mediului înconjurător   Prezentul act normativ nu se referă la acest subiect. | | | | | | |
| * 1. Evaluarea costurilor și beneficiilor din perspectiva inovării și digitalizării   Prezentul act normativ nu se referă la acest subiect. | | | | | | |
| * 1. Evaluarea costurilor și beneficiilor din perspectiva dezvoltării durabile   Prezentul act normativ nu se referă la acest subiect. | | | | | | |
| * 1. Alte informații - Nu sunt | | | | | | |
| **Secțiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri** | | | | | | |
| - în mii lei (RON) - | | | | | | |
| Indicatori | Anul curent | Următorii patru ani | Media pe cinci ani | | | |
| 1 | 2 | 3 | 4 | 5 | 6 | 7 |
| * 1. Modificări ale veniturilor bugetare, plus/minus, din care:   a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuții de asigurări  d) alte tipuri de venituri (se va menționa natura acestora) |  | | | | | |
| * 1. Modificări ale cheltuielilor bugetare, plus/minus, din care:   a) buget de stat, din acesta:  (i) cheltuieli de personal  (ii) bunuri și servicii  b) bugete locale:  (i) cheltuieli de personal  (ii) bunuri și servicii  c) bugetul asigurărilor sociale de stat:  (i) cheltuieli de personal  (ii) bunuri și servicii  d) alte tipuri de cheltuieli (se va menționa natura acestora) |
| * 1. Impact financiar, plus/minus, din care:   a)buget de stat  b) bugete locale |
| * 1. Propuneri pentru acoperirea creșterii cheltuielilor bugetare |
| * 1. Propuneri pentru a compensa reducerea veniturilor bugetare |
| * 1. Calcule detaliate privind fundamentarea modificărilor veniturilor și/sau cheltuielilor bugetare |
| * 1. Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:  1. fișa financiară prevăzută la art.15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată; 2. declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| * 1. Alte informații     În anul 2023, bugetul FNUASS, aprobat prin Legea bugetului de stat nr. 368/2022, este prevăzut cu sume pentru acoperirea deficitului rezultat din aplicarea prevederilor legale referitoare la concedii si indemnizatii de asigurari sociale de sanatate, cheltuielile aprobate pentru anul 2023 cu această destinație fiind sub nivelul necesarului pentru întreg anul 2023. De mentionat ca prevederile aprobate pentru anul 2023 asigura decontarea concediilor si indemnizatiilor de asigurari sociale de sanatate pentru aproximativ primele 7 luni ale anului.  Potrivit dispoziţiilor art. 4 alin. (6) din Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările şi completările ulterioare, in anul 2023 veniturile bugetului FNUASS se completează cu suma de 1.667.609 mii lei pentru acoperirea deficitului aferent asigurărilor pentru concedii şi indemnizaţii de asigurări sociale de sănătate.  În prezent, pentru persoanele fizice care se asigură opțional pentru concedii și indemnizații de asigurări sociale de sănătate, limita maximă a bazei de calcul este de:   * 1. 3 salarii minime brute lunare pentru toate concediile și indemnizațiile de asigurări sociale de sănătate (incapacitate temporară de muncă, de risc maternal, îngrijire copil bolnav etc.), cu excepția maternității;   2. 12 salarii minime brute lunare pentru concedii și indemnizații de maternitate.   În perioada anul 2022, numărul persoanelor astfel asigurate la casele de asigurări de sănătate cu contract de asigurare pentru concedii și indemnizații de asigurări sociale de sănătate a fost de 7.372, suma încasată la bugetul FNUASS, reprezentând contribuții pentru concedii și indemnizații de la această categorie de persoane fiind de 7.118,12 mii lei, iar suma plătită de casele de asigurări de sănătate din bugetul FNUASS reprezentând indemnizații de asigurări sociale de sănătate a fost în valoare de 184.552 mii lei.  Reglementarea din proiectul de act normativ vizează stabilirea nivelului pentru care o persoană care se asigură opțional pentru concedii și indemnizații de asigurări sociale de sănătate prin raportare la același nivel pentru care se asigură și plătește contribuția pentru asigurări sociale de sănătate, care nu poate fi mai mic decât valoarea salariului de bază minim brut pe țară garantat în plată, stabilit potrivit legii și nu poate depăși valoarea de 3 ori a salariului de bază minim brut pe țară garantat în plată, stabilit potrivit legii.  De asemenea, prezentul proiect de act normativ are în vedere alinierea modului de stabilire a bazei de calcul pentru indemnizația de maternitate în cazul persoanelor fizice care se asigură opțional, în concordanță cu nivelul veniturilor pentru care se asigură pentru celelalte tipuri de concedii, și respectiv pentru cele pentru care plătesc contribuții de asigurări sociale de sănătate.  Astfel, prin modificările propuse în prezentul act normativ, chiar dacă aparent ar putea interveni o micșorare a veniturilor bugetului FNUASS aferente contribuțiilor pentru concedii și indemnizații de asigurări sociale de sănătate, prin noua bază de calcul a indemnizațiilor, se estimează o aplicare justă, echitabilă şi nediscriminatorie pentru calculul indemnizaţiei de maternitate, ceea ce va conduce la o mai bună gestiune financiară a bugetului FNUASS alocat plății acestor indemnizații. | | | | | | |
| **Secțiunea a 5-a**  **Efectele proiectului actului normativ asupra legislației în vigoare** | | | | | | |
| * 1. Măsuri normative necesare pentru aplicarea prevederilor actului normativ   - modificarea și completarea Normelor de aplicare a prevederilor Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate, aprobate prin Ordinul ministrului sănătății și al președintelui Casei Naționale de Asigurări de Sănătate nr. 15/2018/1311/2017. | | | | | | |
| * 1. Impactul asupra legislației in domeniul achizițiilor publice   Prezentul act normativ nu se referă la acest subiect. | | | | | | |
| * 1. Conformitatea actului normativ cu legislația UE (în cazul actelor ce transpun sau asigură aplicarea unor prevederi de drept UE).      1. Măsuri normative necesare transpunerii directivelor UE      2. Măsuri normative necesare aplicării actelor legislative UE   Prezentul act normativ nu se referă la acest subiect. | | | | | | |
| 3. Măsuri normative necesare aplicării directe a actelor normative comunitare  Proiectul de act normativ nu se referă la acest subiect | | | | | | |
| * 1. Hotărâri ale Curții de Justiție a Uniunii Europene   Proiectul de act normativ nu se referă la acest subiect | | | | | | |
| * 1. Alte acte normative și/sau documente internaționale din care decurg angajamente   Proiectul de act normativ nu se referă la acest subiect | | | | | | |
| * 1. Alte informații - Nu sunt. | | | | | | |
| **Secțiunea a 6-a**  **Consultările efectuate în vederea elaborării actului normativ** | | | | | | |
| * 1. Informații privind neaplicarea procedurii de participare la elaborarea actelor normative. | | | | | | |
| * 1. Informații privind procesul de consultare cu organizații neguvernamentale, institute de cercetare și alte organisme implicate.   Proiectul de act normativ nu se referă la acest subiect | | | | | | |
| * 1. Informații despre consultările organizate cu autoritățile administrației publice locale, în situația în care actul normativ are ca obiect activități ale acestor autorități, în condițiile Hotărârii Guvernului nr. 635/2022 privind procedura de consultare a structurilor asociative ale autorităților administrației publice locale la elaborarea proiectelor de acte normative   Proiectul de act normativ nu se referă la acest subiect | | | | | | |
| * 1. Informații privind puncte de vedere/opinii emise de organisme consultative constituite prin acte normative -Nu este cazul. | | | | | | |
| * 1. Informații privind avizarea de către:   a) Consiliul Legislativ - este necesar avizul  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | | | | | | |
| * 1. Alte informații | | | | | | |
| **Secțiunea a 7-a**  **Activități de informare publică privind elaborarea**  **și implementarea actului normativ** | | | | | | |
| * 1. Informarea societății civile cu privire la necesitatea elaborării proiectului de act normativ   Proiectul de act normativ respectă prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare. | | | | | | |
| * 1. Informarea societății civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice   Informarea societăţii civile s-a realizat în perioada de consultărilor publice. | | | | | | |
| **Secțiunea a 8-a**  **Măsuri privind implementarea, monitorizarea și evaluarea actului normativ** | | | | | | |
| * 1. Măsurile de punere în aplicare a actului normativ | | | | | | |
| **8.2.** Alte informații - Nu sunt. | | | | | | |

Față de cele prezentate, a fost promovată prezenta Ordonanță de urgență a Guvernului pentru modificarea și completarea Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate.

**Ministrul Sănătății p. Președintele Casei Naționale de**

**Asigurări de Sănătate**

**Alexandru Rafila Adela Cojan**

**Vicepreședinte**

**Avizatori:**

**VICEPRIM-MINISTRU**

**Sorin Mihai GRINDEANU,**

**Ministrul transporturilor și infrastructurii**

**Ministrul justiției**

**Marian-Cătălin PREDOIU**

**Ministrul finanțelor**

**Adrian CÂCIU**

**Ministrul muncii şi solidarității sociale**

**Marius – Constantin BUDĂI**

**Ministrul familiei, tineretului și egalității de șanse**

**Gabriela FIREA**

**DIRECTOR GENERAL**

**Călin Gheorghe FECHETE**

**Direcția Generală Juridic și Contencios Administrativ**

**Director General Adjunct**

**Cons. Juridic Liliana Maria MIHAI**

**Medic Șef**

**Director General Adjunct**

**Dr. Mihaela ION**

**Direcția Generală Economică**

**Director General Adjunct**

**Ec. Daniela SÂRBULESCU**

**Direcția Generală Control și Antifraudă**

**Director general adjunct,**

**Cezar RADU**

**Direcția Generală Tehnologia Informației**

**Director General Adjunct**

**Adrian Daniel CAZACHEVICI**

**Direcția Generală Relații Contractuale**

**Director general adjunct,**

**Ec. Iulia STOEA**

**Direcția Buget**

**Director**

**Ec. Mihaela CONSTANTIN**

**Direcția Juridic și Contencios Administrativ**

**Director**

**Cons. Juridic Ana Maria ILIESCU**

1. Potrivit art. 9 din modelul de contract de asigurare, prevăzut în Anexa 2 la Normele de aplicare a prevederilor Ordonanţei de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobate prin Ordinul ministrului sănătății și al președintelui CNAS nr. 15/2018/1311/2017, cu modificările și completările ulterioare [↑](#footnote-ref-1)